પિતાના અધુરા રહેલા સ્વપ્નને પુરુ કરીને હું ખુશ છું
વર્લ્ડ રેકોર્ડ તોડીને ગોલ્ડ મેડલ જીતવો યાદગાર અનુભવ છે
ડેવિડ રૃડિશાનો ઇન્ટરવ્યુ
ઓલિમ્પિકની સફળતાથી મને ભારે લોકપ્રિયતા મળી
પ્રશ્ન ઃ ૮૦૦ મીટરની રેસ વર્લ્ડ રેકોર્ડ તોડીને જીતવાનો અનુભવ કેવો રહ્યો ?
જવાબ ઃ લંડનમાં વર્લ્ડ રેકોર્ડ તોડીને ઓલિમ્પિક ગોલ્ડ મેડલ જીતવાનો અનુભવ યાદગાર રહ્યો હતો. ૧૯૯૬થી અકબંધ રહેલા ઓલિમ્પિક રેકોર્ડને તોડવાના ઇરાદા સાથે અંહી આવ્યો હતો. હું તો ઓલિમ્પિક રેકોર્ડ તોડવાનો પ્રયાસ કરતો હતો અને જ્યારે મેં વિજય રેખા પાર કરી ત્યારે વર્લ્ડ રેકોર્ડ તુટી ગયો. હું તો માની જ શકતો નહતો.
પ્રશ્ન ઃ શું તને લાગતું હતુ કે અંહી લંડનમાં તુ વર્લ્ડ રેકોર્ડ તોડી શકીશ ?
જવાબ ઃ મને ઘણી ઝડપી રેસની અપેક્ષા હતી. હું નિયમિતપણે એક મિનિટ અને ૪૧ સેકન્ડમાં રેસ પુરી કરતો આવ્યો હતો અને મને પરફેક્ટ વાતાવરણની તલાશ હતી. જોક ે અંહી ક્વોલિફાઈંગ રેસ અને સેમિ ફાઇનલ બાદ હું થોડો થાકેલો હતો અને તેના લીધે મને શંકા હતી કે વર્લ્ડ રેકોર્ડ તોડી શકીશ કે નહીં પણ આખરે ઇતિહાસ રચાઇ ગયો.
પ્રશ્ન ઃ તારા પિતાએ તને કેવી રીતે પ્રેરણા આપી ?
જવાબ ઃ તેઓ ૧૯૬૮માં સિલ્વર મેડલ જીત્યા હતા અને તેમનું ગોલ્ડ જીતવાનું અધુરુ સ્વપ્ન મારે પુરૃ કરવું હતુ.મેં ૧૯૬૦ના એક મેગેઝીનમાં વાંચ્યું હતુ કે તેઓ વર્લ્ડ રેકોર્ડ તોડવા માંગતા હતા પણ તેમ થઇ શક્યું નહતુ તો તેમની એ ઇચ્છા મેં પુરી કરી બતાવી છે. તેઓ ખુબ જ ખુશ થયા હશે.
પ્રશ્નઃ લંડનની સફળતાએ તને પ્રસિધ્ધિ અપાવી ?
જવાબ ઃ હા. ઘણી બધી. હું ડાયમંડ લીગ સહિતની ઘણી બધી રેસમાં દોડયો છું છતાં ઓલિમ્પિકમાં વર્લ્ડ રેકોર્ડ તોડીને ગોલ્ડ મેડલ જીતવાથી જેટલી પ્રસિધ્ધિ મળે છે તેની તુલના કોઇની સાથે શક્ય નથી. હવે તો હું જેવો બહાર નીકળું છું કે બધા મને તરત ઓળખી જાય છે.